laion/Wikipedia-Exotic huggingface dataset:
הדו"ח היומי

הדו"ח היומי (נקראת גם הדו"ח היומי VIP בעונות VIP של "האח הגדול" ושל "הישרדות") היא תוכנית מגזין יומית בנושא תוכניות מציאות ("הישרדות" ו"האח הגדול") ובנושאי תרבות, בהנחיית קובי מחט, ששודרה החל מהעונה ה-9 של "האח הגדול" בערוץ 13. התוכנית ירדה מהאוויר ב-2020 בעקבות קיצוצים בערוץ, וחזרה לשידור ב-2021 המגזין עוקב אחרי מה שקורה בכל יום בבית האח הגדול ומחוצה לו. בכל תוכנית מתארחים דיירי עבר שונים או אישיות מפורסמות המשמשים כפאנליסטים הנקראים "אחיינים". כאשר משודר המגזין במהלך עונה של "האח הגדול" מתראיין מודח מהתוכנית שהודח יום קודם לתוכנית. המגזין עלה במאי 2018 עם עליית העונה התשיעית של "האח הגדול" והראשונה ברשת 13. בכך הוא החליף למעשה את התכנית "הערב", שהוגשה גם כן על ידי מחט ובר זוהר וירדה עקב רייטינג נמוך מהמצופה. לאחר סיום העונה התשיעית של "האח הגדול" המשיך המגזין להיות משודר ועסק כול כולו בעיניי התרבות והבידור בישראל. בעקבות עליית עונת ה-VIP השלישית של "האח הגדול" שונה שם המגזין ל"הדו"ח היומי VIP" ולאחר סיום העונה שונה השם בחזרה. בעקבות מיזוג רשת וערוץ עשר, החל מ-16 בינואר 2019 עברה המגזין מהשעה 15:30 לשעה 15:00 על מנת להישאר באורך של שעה. החל מה-22 באוקטובר 2019 עברה לשדר בשעה 16:00 כדי להחליף את הכל כלול שיצאה לפגרה. החל מחודש נובמבר 2019 משודרת התוכנית בשעה 16:10, כאשר התוכנית טרמינל עברה לשדר ב-15:30, "כותרות היום" משודרת מ-16:00, ואילו מיד לאחר "הדו"ח היומי" משודרת "החדשות עם יעקב אילון" ב-16:55. שידורה של התוכנית הופסק ב-7 באפריל 2020 בעקבות קיצוצים ברשת 13. ב-2021, חזרה התוכנית לשידור אחרי שנה של הפסקה, ומשודרת לפני חדשות היום אתר האינטרנט הרשמי של הדו"ח היומי הדו"ח היומי, ברשת החברתית פייסבוק
קוואנטזאורוס

קוואנטזאורוס (שם מדעי: Qantassaurus; מילולית: "לטאת רוח מערבית") הוא סוג של דינוזאור אורניתופוד קטן אשר חי בקרטיקון התחתון של אוסטרליה לפני 115 מיליון שנה. הוא התגלה בשנת 1999 בויקטוריה והשתייך למין Qantassaurus intrepidus. הוא קרוי על שם חברת התעופה קוואנטס, אשר מימנה את גילוי הדינוזאור. דינוזאור זה היה קרוב לאטלסקופקוזאורוס מאותו אזור והגיע לאורך 1.8 מטר ולגובה מטר. הוא היה בעל מקור קרני איתו השתמש כדי ללעוס צמחייה תחתונה. השיניים התחלפו באופן קבוע כדי להימנע משחיקה, בדומה לפרסתנים. הוא היה בעל עצמות רגליים אחוריות גדולות ששימשו לריצה מהירה וממשוכת, מה שעזר לו לברוח מטורפים. הוא חי ביערות של דרום אוסטרליה ואולי אפילו של אנטארקטיקה הקדומה שהייתה יותר חמימה, שם הוא ניזון משרכים ומעלי עצים צעירים. יש מחלוקת בין החוקרים האם הוא היה בעל דם חם או שהיה נכנס לתרדמת חורף כל חורף אנטארקטי. מדיה וקבצים בנושא קוואנטזאורוס בוויקישיתוף קוואנטזאורוס, באתר GBIF (באנגלית)
מירזא באשיר אחמד

מירזא בשיר אחמד (באורדו: ميرزا بشير الدين محموداحمد) או הח'ליפה השני (בערבית: الخليفة الثاني; 20 באפריל 1893 – 2 בספטמבר 1963) היה המנהיג השני של התנועה האחמדית, חכם דת וסופר מוסלמי מהתנועה האחמדית, ובנו של מירזא ע'ולאם אחמד אל-קאדיאני, מייסד התנועה האחמדית. מירזא בשיר אחמד נולד ב-1893 בקאדיאן שבהודו, תחת השלטון הבריטי. הוא בנה הראשון של נוסרת ג'האן ביגום, אשתו השנייה של ע'ולאם אחמד. ב-1916 הוא השיג תואר מוסמך אוניברסיטה בשפה הערבית. בכתביו של אביו הוא תואר בשם "ירח הנביאים". במהלך חייו היה נשוי לשבע נשים, אך לא יותר מארבע נשים בכל פעם (בהתאם לחוקי הנישואים באסלאם). נולדו לו כשלושים ילדים, אך לא כולם הגיעו לבגרות. מירזא בשיר אחמד נפטר ב-1963 בלאהור שבפקיסטן. לאחר מותו של חכים נור א-דין, הח'ליפה הראשון של התנועה האחמדית, נבחר מירזא בשיר אחמד לשמש כח'ליפה השני של התנועה. הוא שימש בתפקיד מ-14 במרץ 1914 למשך כעשרים וחמש שנה. במהלך כהונתו הוא ביסס את התנועה האחמדית, הרחיב את תפוצתה ופיתח את מנגנוני המנהל שלה. הוא כתב ספרים רבים, ביניהם ספרי פרשנות, אפולוגטיקה, היסטוריה ופוליטיקה. להלן רשימה חלקית של חיבוריו: תפסיר-י כביר תפסיר-י זריר חקיקת א-נבווה סיר-י רוחאני פצ'איל אל-קוראן חיאת מוחמד Hazrat Mirza Bashir Ahmad, Islam Ahmadiyya (באנגלית) ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
ג'ון קונור (פוליטיקאי)

ג'ון תומאס "ג'ק" קונור (באנגלית: John Thomas "Jack" Connor‏; 3 בנובמבר 1914 – 6 באוקטובר 2000) היה פקיד ממשלה ואיש עסקים אמריקאי שכיהן כמזכיר המסחר של ארצות הברית בשנים 1965–1967. קונור נולד בסירקיוז שבמדינת ניו יורק, בנם של מייקל ג'וזף ומרי ויויאן (לבית סאליבן) קונור. קונור התחנך על ברכי הנצרות הקתולית. לאחר שסיים את לימודיו באוניברסיטת סירקיוז, למד בבית הספר הרווארד למשפטים. ב-22 ביוני 1940 נישא למרי אובייל אשר חלקו שני בנים ובת אחת. טרם 1942 עסק בעריכת דין בניו יורק, ולאחר מכן הועסק כחוקר בלשכה למחקר ופיתוח מדעי (OSRD) אשר סייעה במציאת תרופות למחלות רבות. הוא שירת בחיל הנחתים של ארצות הברית כעוזרו של מי שלימים ישמש כמזכיר הצי של ארצות הברית ג'יימס פורסטל. קונור עסק בייצור פניצילין ובענייני רכש. הוא גם עבד בתעשיית התרופות לאחר מלחמת העולם השנייה, והצטרף לחיים הפוליטיים כיו"ר-עמית במטה הבחירות של לינדון ג'ונסון ויוברט האמפרי בבחירות לנשיאות ארצות הברית ב-1964. בראשית ינואר 1965 מונה למזכיר מחלקת המסחר של ארצות הברית, אך הייתה לו פחות השפעה בממשל מאשר למזכיר האוצר הנרי המיל פאולר ומיו"ר מועצת היועצים הכלכליים של ארצות הברית גרדנר אקלי. הוא סייע להביא לידי גמר את שביתת הנמל במזרח החוף ב-1965, וכן את שביתת ג'נרל אלקטריק ב-1966. קונור התפטר מתפקידו בשלהי ינואר 1967. במהלך שנות ה-70 של המאה ה-20 עמד בראש ועדת המנהלים העסקיים נגד מלחמת וייטנאם, וכמו כן היה חבר בוועדת רוקפלר לחקירת פעילויות סוכנות הביון המרכזית. קונור הלך לעולמו ממחלת הלוקמיה בבית החולים הכללי מסצ'וסטס בבוסטון ב-6 באוקטובר 2000, בגיל 85. קונור נקבר בבית הקברות מוסווד שבקוטואיט, מסצ'וסטס. מדיה וקבצים בנושא ג'ון קונור בוויקישיתוף ג'ון קונור, באתר "Find a Grave" (באנגלית) פטריק מק'גיהאן, John T. Connor, 85, Former Commerce Secretary, Dies, באתר הניו יורק טיימס, 10 באוקטובר 2000 (באנגלית)
דור סרוגו

דור סרוגו (נולד ב-16 באפריל 1989) הוא שחקן, זמר, מוזיקאי, מדבב ובמאי דיבוב ישראלי. בשנת 2001 החל לדבב בסדרות ובסרטים. בשנת 2002 השתתף במחזמר "קטנטנות". בוגר מחזור שנת 2007 של התיכון לאמנויות ע"ש "תלמה ילין" במגמת התיאטרון. בוגר מחזור שנת 2013 של "הסטודיו למשחק ניסן נתיב". שיחק בתיאטרון בית ליסין ותיאטרון הבימה. בסדרת הטלוויזיה "המקום" ובסרט הקולנוע "הרחק מהיעדרו" של הבמאית קרן ידעיה. בשנת 2018 שיחק את התפקיד הראשי בסרט הקצר "אאוט" של אלון סהר, אשר נבחר לתחרות הרשמית בפסטיבל לוקרנו היוקרתי שבשווייץ. בסרט הוא מגלם את גיא, שתול בארגון זכויות אדם, המשתמש במצלמה ככלי נשק פסיכולוגי. הסרט זכה במקום הראשון בקטגוריית הסרט הקצר בפסטיבל חיפה. סרוגו נשוי לשחקנית הדיבוב מיה קדוש ובשנת 2023 בתו הבכורה, אריאה, נולדה. מדיה וקבצים בנושא דור סרוגו בוויקישיתוף דור סרוגו, ברשת החברתית פייסבוק דור סרוגו, במיזם "אישים" לתיעוד היצירה הישראלית דור סרוגו, במסד הנתונים הקולנועיים IMDb (באנגלית) אינה טוקר, "תל אביב על האש" זכה בפרס הראשון בפסטיבל חיפה, באתר ynet, 29 בספטמבר 2018 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
Don't Cry

"Don't Cry" הוא בלדת רוק שבוצע על ידי להקת Guns N' Roses. לשיר יצאו שתי גרסאות. האחת נכללה באלבום Use Your Illusion I שיצא לאור בשנת 1991, והשנייה נכללה באלבום Use Your Illusion II ששוחרר באותו היום. בין שתי הגרסאות יש הבדל במילים, והבדלים מעטים בקצב ובלחן. השיר הגיע לעשרת הגדולים במצעדים רבים בעולם, כולל למקום השמיני במצעד הסינגלים הבריטי ומקום עשירי במצעד הבילבורד הוט 100. איזי סטראדלין ואקסל רוז כתבו את השיר במרץ 1985, זמן קצר לאחר ייסוד הלהקה. השיר נקרא אז Don't you cry tonight. שאנון הון מלהקת בליינד מלון השתתף בהקלטת השיר ובוידאו קליפ. הווידאו קליפ לשיר בוים על ידי אנדי מורהאן ומארק ראקו. איזי סטראדלין שהיה שותף לכתיבת והקלטת השיר לא השתתף בווידאו קליפ מכיוון שבעת שצולם כבר עזב את הלהקה. בווידאו ניתן לראות מעריצים המניפים שלט עליו כתוב "היכן איזי?" Don't Cry, במסד הנתונים הקולנועיים IMDb (באנגלית) מידע על היצירה "Don't Cry" באתר מיוזיק בריינז מידע על הסינגל "Don't Cry" באתר מיוזיק בריינז סרטון השיר "Don't Cry" באתר יוטיוב מילות השיר באתר שירונט Guns N' Roses First Radio Interview March 1985, באתר Raz Cue‏, 9 במרץ 2018 bio, באתר בליינד מלון
אמילקר קברל

אמילקר לופז דה קוסטה קברל (בפורטוגזית: Amílcar Lopes da Costa Cabral; ‏12 בספטמבר 1924 - 20 בינואר 1973) היה לוחם חירות לעצמאות כף ורדה וגינאה ביסאו, משורר, מהנדס חקלאי, אידאולוג מהפכני ודיפלומט. אחד ממנהיגי הדה-קולוניזציה של אפריקה. נולד בבאפאטה שבמרכז גינאה ביסאו, לאם מכף ורדה ואב מגינאה ביסאו, שהיה גם אביו של לואיס קברל (נשיאה הראשון של גינאה ביסאו). הוא התחנך בכף ורדה ולאחר סיום חוק לימודיו למד הנדסה חקלאית בליסבון. עוד בהיותו סטודנט הקים ארגון סטודנטים למאבק המדינות האפריקאיות לעצמאות מן השלטון הפורטוגלי הקולוניאליסטי. לאחר ששב לארצו, היה ב-1956 בין מייסדי "המפלגה האפריקאית לעצמאות גיאנה וכף ורדה" (Partido Africano para a Independência da Guiné e Cabo Verde - PAIGC) וראש התנועה. אחיו-למחצה, לואיס היה אחד מסגניו. באותה שנה סייע גם להקמת התנועה העממית לשחרור אנגולה, מתוך תפיסת עולם פאן אפריקאית. ב-1963 החלה ה-PAIGC להפעיל לוחמת גרילה נגד השלטון הפורטוגלי הקולוניאליסטי. במהלך הלוחמה שוחררו עוד ועוד אזורים בגינאה ביסאו ועברו לשלטון עצמי. קברל היה מנהיגם דה פקטו של האזורים המשוחררים הן בגינאה ביסאו והן בכף ורדה. קברל יצא את ארצו על מנת לגייס תמיכה מצד מדינות כברית המועצות, סין העממית, קובה, רומניה ומדינות סקנדינביה. ב-1972 החל קברל לגבש טיוטה לחוקת המדינה העתידית ומוסדותיה. בינואר 1973 יצא קברל לקונאקרי, בירת גינאה על מנת להפגש עם אחמד סקו טורה. בעת ששהה בקונאקרי נרצח על ידי סיעת מורדים בתוך PAIGC שהתנגדו למנהיגותו. סקו טורה קיבל את ראשי המורדים בארמונו, אך להפתעתם, הורה על מאסרם. מותו גרם למעשה לפיצול בתנועה המאוחדת לשחרור קאבו ורדה וגינאה ביסאו. את מקומו בראשות התנועה תפס ארישטידש פריירה (Aristides Pereira), לימים נשיאה הראשון של כף ורדה. אחיו-למחצה, לואיס קברל, מונה לראש התנועה בגינאה ביסאו. קברל הוספד על ידי מנהיגי העולם, בעיקר ממדינות הגוש המזרחי והמדינות הבלתי-מזדהות. פידל קסטרו השווה אותו לצ'ה גווארה, בשל השפעתו שחרגה מתחומיה הצרים של מדינתו והקרינה את המהפכנות והמלחמה לחירות לארצות השכנות. נמל התעופה הבינלאומי המרכזי של כף ורדה, נמל התעופה אמילקר קברל (Amílcar Cabral International Airport) נקרא על שמו וכן האוניברסיטה הפרטית בביסאו (Universidade Amílcar Cabral). טורניר הכדורגל של מדינות מערב אפריקה, גביע אמילקר קברל (Copa Amilcar Cabral), קרוי על שמו. מדיה וקבצים בנושא אמילקר קברל בוויקישיתוף Africa: a continent drenched in the blood of revolutionary heroes, הגארדיאן, "נשק התאוריה" - תמליל נאום של קברל שנישא בהוונה, קובה, ב-1966 (באנגלית) "The Revolution in Guinea-Bissau and the Heritage of Amilcar Cabral" from Africa in Struggle, by Daniel Fogel אמילקר קברל, באתר אנציקלופדיה בריטניקה (באנגלית) אמילקר קברל, במסד הנתונים הקולנועיים IMDb (באנגלית) אמילקר קברל, באתר MusicBrainz (באנגלית) מנהיג המחתרת בגיניאה-ביסאו נרצח בקונקארי, דבר, 22 בינואר 1973 Amilcal Cabral’s Assassination
העורק המלווה של עצב השת

הָעוֹרֵק הַמְּלַוֶּה שֶׁל עֲצַב הַשֵּׁת (TA: arteria comitans nervi ischiadici) הוא עורק בירך היוצא מעורק העכוז התחתון ומספק דם לעצב השת. זהו עורק ארוך ודק המסתעף מעורק העכוז התחתון ומלווה את עצב השת למרחק קצר, אז הוא חודר לתוכו וממשיך בו לעבר חלקה התחתון של הירך. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
טרכודון

טרכודון (שם מדעי: Trachodon; משמעות השם: "שן גסה", על שם החלקים הגדולים שעל השיניים) הוא סוג מוטל בספק של דינוזאור צמחוני בעל מקור ברווז אשר חי בערבות אמריקה הצפונית של סוף הקרטיקון לפני 77 מיליון שנה. מאובניו נמצאו בתצורות נהר ג'ודית שבמונטנה בשנת 1856 ותוארו בידי החוקר ג'וזף ליידי. דינוזאור זה השתייך לתת-המשפחה Lambeosaurinae כמו הקוריתוזאורוס והוא נחשב לקרובו. בעל לסת ארוכה ובה שיניים פנימיות גדולות ששימשו לטחינת מזון צמחי. כיום רואים בשיניים שנמצאו שיניים של דינוזאורים צרטופסיים בעוד מרבית הגוף שנמצא אולי היה זהה לשרידי הקלאוזאורוס, האדמונטוזאורוס, הקוריתוזאורוס והקריטוזאורוס הקרובים. לצידו של דינוזאור זה נמצאו דינוזאורים נוספים שבוטלו בהמשך כמו הדיינודון (Deinodon) והפלאוסקינקוס אך גם הטרודון שנחשב לסוג תקף כיום. מדיה וקבצים בנושא טרכודון בוויקישיתוף טרכודון, באתר GBIF (באנגלית) טרכודון, באתר אנציקלופדיה בריטניקה (באנגלית)
אונסקוצרטופס

אונסקוצרטופס (שם מדעי: Unescoceratops) הוא סוג של דינוזאור ממשפחת הלפטוצרטופסיים אשר חי באמריקה הצפונית בתור הקרטיקון בגיל הקמפן לפני 75–76.5 מיליון שנה. המשמעות של שמו היא: "הצרטופסיד של אונסק"ו". היא ניתנה על שם החלטת הארגון להעניק יותר משקל לאתרים היסטוריים ברחבי העולם. מאובני הדינוזאור התגלו באלברטה שבקנדה על יד הפארק הפרובינציאלי דינוזאור. הוא התגלה ב-2012 בידי משלחת מדענים, בהם פיליפ קורי ומיכאל ג. ראיין, שהעניק לו את שמו. הממצאים כללו מאובנים של שרידים חלקיים של שיניים ולסת תחתונה. דינוזאור זה היה קרובו של הלפטוצרטופס והגיע למשקל 91 ק"ג בממוצע ולאורך 1–2 מטרים. המקור שלו היה קרני וקטן ובניגוד לצרטופסיים הוא היה דו-רגלי. ייתכן שהיו לו שרידי נוצות קטנות על זנבו. אונסקוצרטופס, באתר האנציקלופדיה של החיים (באנגלית) אונסקוצרטופס, באתר GBIF (באנגלית)
לפטוצרטופסיים

לפטוצרטופסיים (שם מדעי: Leptoceratopsidae) היא משפחה של דינוזאורים בעלי אגן דמוי עוף מקבוצת הצרטופסים אשר התקיימה בסוף הקרטיקון לפני 83.5-66 מיליון שנה. הם היו מאבותיהם של הצרטופסיים הגדולים והמפורסמים כמו הטריצרטופס. דינוזאורים אלה חיו באמריקה הצפונית ובאסיה ואולי גם בשוודיה והיו בעלי עטרה מפותחת ומקור קרני בולט אך ללא קרניים. הם הלכו כנראה על ארבע אך כמה מהמינים אולי יכלו להזדקף בדומה להדרוזאוריים כדי לנוע מהר. בקבוצה זו סוגים רבים שאולי משתייכים למשפחה פרוטוצרטופסיים שהייתה בעלת מאפיינים רבים דומים. אסיצרטופס (Asiaceratops) Bainoceratops Cerasinops Ferrisaurus Gryphoceratops Ischioceratops לפטוצרטופס (Leptoceratops) מונטנוצרטופס (Montanoceratops) Prenoceratops Udanoceratops אונסקוצרטופס (Unescoceratops) Zhuchengceratops מדיה וקבצים בנושא לפטוצרטופסיים בוויקישיתוף לפטוצרטופסיים, באתר האנציקלופדיה של החיים (באנגלית) לפטוצרטופסיים, באתר GBIF (באנגלית)
אמבליריזה

אמבליריזה (שם מדעי: Amblyrhiza) הוא סוג של מכרסם גדול מקבוצת דמויי קביה ומהמשפחה הקדומה הוטיות ענק אשר חי באיים הקריביים והיה הגדול שבבני משפחתו. המאובנים שלו נמצאו באנגווילה ובסן מרטן. לא ברור מתי בדיוק חי אך זה היה בפליסטוקן והוא נכחד לפני 400–500 אלף שנים בלבד. המשמעות של שמו הוא "קהה שורש". המאובנים של המכרסם נחקרו ב-1856 בידי החוקר המפורסם אדוארד קופ, אשר קיבל את השרידים ממערה לא ידועה בקריביים. נמצאו עד היום רק שרידים מעטים שלו. מכרסם זה היה קרוב להוטיים המודרניים אך היה גדול מהם בהרבה, גדול גם מקפיבארה מודרנית והגיע למשקל מוערך של 50–200 ק"ג. נמצאו ממנו רק עצמות בודדות, בעיקר של עצם הירך ושיניים ולא ברור איך נראה כל הגוף, אך כנראה שדמה להוטיות מודרניות. חישובי הממדים נתמכו בחישוב של 16 מינים קרובים. ככל הנראה הוא חי בדומה לעצלני קרקע גדולים והיה כבד מכדי לטפס אך ניזון מעלי עצים. האמבליריזה כנראה נדד ממרכז אמריקה לעבר הקריביים במעבר שנעלם והיה מספק מעבר בין האיים השונים, בהם הוא חיפש עלי עצים. כאשר האדמה הוצפה המכרסם נתקע על איים בודדים וכך גדל בהרבה מההוטיות הרגילות. לא ברור ממה נכחד אך ייתכן שזה קשור להגעת האדם הלבן לאיים. אמבליריזה, באתר ITIS (באנגלית) אמבליריזה, באתר Animal Diversity Web (באנגלית) אמבליריזה, באתר האנציקלופדיה של החיים (באנגלית) אמבליריזה, באתר GBIF (באנגלית)
פרסף גדול

פרסף גדול (שם מדעי: Rhinolophus ferrumequinum) הוא מין של עטלף חרקים ממשפחת הפרספיים, החי באירופה, צפון אפריקה ובחלקים מאסיה. גודלו נע בין 5.7 ל-7.1 סנטימטרים, כאשר אורך הזנב נע בין 3.5 ל-4.3 סנטימטרים ומוטת כנפיו נעה בין 35 ל-40 סנטימטרים. משקלו של פרסף בוגר הוא 19–24 גרם (אורך האמה: 52–61 מ"מ). הפרווה של הפרסף רכה, בסיס השערות בצבע אפור בהיר, כאשר הצד החיצון של השערה הוא בצבע חום-אפור והצד הפנימי הוא אפור-לבן, אצל העטלפים הצעירים הגוון יותר אפור מאשר אצל הבוגרים. צבע הכנפיים והאוזניים הוא חום-אפור בהיר. אקולוקציה במין זה מאופיינת בסיגנל CF בתדר 84kHz–80kHz. הפרסף הגדול הוא עטלף להקתי, הנמצא בדרך כלל בלהקות קטנות. הוא פעיל בלילה ובמהלך היום הוא ישן בחורבות ומערות. בתקופת הסתיו הוא מגביר את אכילתו כדי לאגור שומן לקראת החורף שבו הוא שוקע בתרדמת חורף, אך הוא לא ישן במהלך כל החורף, אלא לפעמים בלילות חמימים הוא יוצא לצוד גם במהלך החורף. הריון הפרסף נמשך כ-70 ימים ובסופו ממליטה הנקבה גור אחד. הגור פוקח את עיניו בגיל שבוע ומתחיל לעוף בגיל 4 שבועות, כאשר בגיל חודשיים בערך הוא נעשה עצמאי. תפריטו מבוסס על עשים גדולים שהוא צד תוך כדי מעוף ועל חרקים גדולים שהוא צד על הקרקע, ובנוסף גם על צמחים שהוא מעופף סביבם. מדיה וקבצים בנושא פרסף גדול בוויקישיתוף פרסף גדול, באתר ITIS (באנגלית) פרסף גדול, באתר NCBI (באנגלית) פרסף גדול, באתר Animal Diversity Web (באנגלית) פרסף גדול, בבסיס הנתונים ARKive (באנגלית) פרסף גדול, באתר האנציקלופדיה של החיים (באנגלית) פרסף גדול, באתר GBIF (באנגלית) פרסף גדול באתר הרשימה האדומה של IUCN אבי ארבל, לקסיקון מפה- היונקים, מפה, 2008 יורם יום טוב, הרואים את הקולות: עטלפים - בין מיתוס למציאות, מסת"ב 978-965-572-563-6
סיקסו (פירושונים)

האם התכוונתם ל... סיקְסוֹ (Szikszó) - עיירה בהונגריה. הלן סיקְסוּ (Cixous) - סופרת, מסאית ופילוסופית צרפתייה ממוצא יהודי-אלג'יראי. סיקַאסוֹ (Sikasso) - עיר במאלי.
קיינו

קיינו (בנורווגית: KEiiNO) היא סופרגרופ נורווגית המורכבת מזמר היוייק הסאמי פרד-רנה בוליו ושני הזמרים הנורווגים אלכסנדרה רוטאן וטום הוגו - בעלי קריירה עצמאית ענפה ומצליחים בנורווגיה. הסופרגרופ נוצרה בעקבות ההכנות לקדם הנורווגי לאירוויזיון - Melodi Grand Prix 2019. הלהקה נוצרה בתקופת קיץ 2018 כאשר טום הוגו ובעלו אלכס אולסון החלו לכתוב את השיר "Spirit in the Sky". בהמשך צורפו ללהקה הראפר הסאמי פרד-רנה בוליו והזמרת הנורווגית אלכסנדרה רוטאן. הלהקה השתתפה בתחרות ה-Melodi Grand Prix 2019 עם השיר "Spirit in the Sky" שעוסק בקבלה של כל מגדר באשר הוא, על פי הלהקה. לאחר ניצחונה של הלהקה ב-Melodi Grand Prix 2019 נקבע כי היא נציגת נורווגיה באירוויזיון לשנת 2019 בתל אביב שבישראל. בחצי הגמר השני של אירוויזיון 2019 שנערך ב-16 במאי 2019, העפילה הלהקה לגמר. בגמר האירוויזיון הביצוע שלה קיבל את הניקוד הגבוה ביותר בהצבעות הקהל - 291 נקודות, אך עקב ציון ניקוד נמוך בהצבעות השופטים הם סיימו במקום השישי. באפריל 2019 הוציאו קאבר לשיר "Shallow" של ליידי גאגא ובראדלי קופר מהסרט "כוכב נולד". ב-21 ביוני 2019 הוציאו את הסינגל השני שלהם, "Praying". בתחילת שנת 2021 הוכרז כי הלהקה תחזור לקדם הנורווגי ותנסה לייצג את ארצה באירוויזיון 2021, עם השיר "Monument". הלהקה הגיעה למקום השני בגמר המלודי גרנד פרי בהפרש של כ-100,000 קולות מהמנצח - TIX. לאחר ההפסד בקדם האירוויזיון הנורווגי, שחררה הלהקה ארבעה שירים חדשים, מתוכם שלושה שירים מקוריים וקאבר אחד. ב-22 באפריל 2021, עלתה פינת בישול מאכלים נורווגים בערוץ היוטיוב של הלהקה, אותה מגיש חבר הלהקה טום הוגו. לפינה יש פרק אחד בלבד והיא אינה חודשה מאז עלייתה. ב-26 בספטמבר 2021, זכתה הלהקה עם השיר "MONUMENT" בתחרות OGAE Secong Chance (תחרות ההזדמנות השנייה) של מועדוני OGAE, הכוללת שירים מקדמי אירוויזיון בכל אירופה שלא זכו לייצג את מדינתם באירוויזיון. במסגרת התחרות, הלהקה זכתה ב-441 נקודות ו-'12 נקודות' (דוז פואה) מלא פחות מ-41 מועדוני OGAE מרחבי העולם. ב-23 ביוני 2023 הוציאה הלהקה מיני-אלבום עם ארבעה שירים חדשים. ב-5 בינואר 2024 נחשף כי חברי להקת קיינו תתמודדו בפעם השלישית בקדם האירוויזיון הנורווגי וינסו לייצג את ארצם באירוויזיון 2024, עם השיר "Damdiggida". הלהקה הגיעה למקום השני בגמר המלודי גרנד פרי בהפרש של 6 נקודות מהמנצחת - להקת Gåte. 15 במאי 2020 – OKTA 24 בפברואר 2022 - OKTA guokte 5 בינואר 2023 - Midnight Marina EP מדיה וקבצים בנושא קיינו בוויקישיתוף אתר האינטרנט הרשמי של קיינו (באנגלית) קיינו, ברשת החברתית פייסבוק קיינו, ברשת החברתית אקס (טוויטר) קיינו, ברשת החברתית אינסטגרם קיינו, במסד הנתונים הקולנועיים IMDb (באנגלית) קיינו, באתר אפל מיוזיק (באנגלית) קיינו, באתר ספוטיפיי קיינו, באתר Last.fm (באנגלית) קיינו, באתר AllMusic (באנגלית) קיינו, באתר MusicBrainz (באנגלית) קיינו, באתר Discogs (באנגלית) אודה רוגסייטר, Dette er årets MGP-artister, באתר אן אר קיי, 2 במרץ 2019 Gamle helter og nye stjerneskudd i Melodi Grand Prix-feltet, באתר סונמורספוסטן, 25 בינואר 2019
אסלו

אסלו (בהונגרית: Aszaló) הוא כפר במחוז בורשוד-אבאוי-זמפלן שבצפון מזרח הונגריה. בכפר התגוררו מעט יהודים. תושבים יהודיים מהכפר שנרצחו בשואה מונצחים בלוח זיכרון בסיקסו. קיימים בכפר מספר קברים יהודים נטושים. קדושי מישקולץ והסביבה - הקהילות מהידשנמטי עד מזוקובשד ומאוזד עד סרנטץ', הרב שלמה פסטרנק, 1970, עמוד 188. מדיה וקבצים בנושא אסלו בוויקישיתוף אתר האינטרנט הרשמי של אסלו (בהונגרית) חללי השואה של אסלו באתר יד ושם. מפקד האוכלוסין ההונגרי 2018 תיעוד יהודי אסלו שנרצחו בשואה באתר יד ושם לוח זיכרון לזכר נספי השואה בסיקסו מאגר הנתונים של לוחות זיכרון לזכר נרצחי השואה מפקדי האוכלוסין של יהודי הונגריה, 1993 בית הקברות היהודי באסלו ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
Spirit in the Sky

Spirit In The Sky (בעברית: רוח בשמים) הוא שיר באנגלית שנכתב, הולחן ובוצע על ידי קיינו הכולל גם קטעי שירה סאמית מסורתיים - 'יוייק', שבוצעו על ידי הזמר הסאמי פרד-רנה בוליו. השיר ייצג את נורווגיה בתחרות הזמר של האירוויזיון לשנת 2019 בתל אביב, ישראל, וזכה במקום השישי עם 338 נקודות (ובמקום הראשון בניקוד שניתן על ידי הקהל). זאת לאחר זכייתו במקום הראשון בתחרות הגמר הלאומי הנורווגית - Melodi Grand Prix 2019 שהביאה אותו להתמודד בתחרות הבינלאומית. רבים הצביעו על דמיון מלודי בין השיר לבין שירה של שרה אלטו, Monsters עימו התחרתה פינלנד באירוויזיון 2018. השיר מדבר על קבלה מגדרית וחתירה לשוויון זכויות מלא ללא הבדל מוצא, מיניות וזהות מינית. סרטון השיר "Spirit in the Sky" באתר יוטיוב מידע על השיר "Spirit in the Sky" באתר iTunes מידע על השיר "Spirit in the Sky" באתר ספוטיפיי מידע על השיר "Spirit in the Sky" באתר טיידל הכוכב המפתיע של אירוויזיון 2019, באתר ‏מאקו‏, 19 במאי 2019
Super Mario Odyssey

Super Mario Odyssey הוא משחק של חברת נינטנדו מסדרת סופר מריו, אשר יצא בלעדית לקונסולת הנינטנדו סוויץ'. המשחק הוא מסוג עולם פתוח שמאפשר לשחקן ללכת בחופשיות ברחבי המפה. במשחק זה מריו מתאחד עם cappy, (מהמילה cap באנגלית, שמשמעותה כובע) רוח אשר הופכת לכובע של מריו ומאפשרת לו להשתלט על דמויות וחפצים אחרים בעזרת זריקה של הכובע עליהם. במסעם הם יוצאים מסביב לעולם בעזרת חיפוש ירחים המוחבאים ברחבי המפה, על מנת להציל את הנסיכה פיץ' מאויבו באוזר אשר מתכנן להינשא לה. צורת המשחק דומה לזו של Super Mario 64 ו-Super Mario Sunshine. המשחק יצא ב-27 באוקטובר 2017. באוזר, יחד עם הברודאלים, משפחה של ארנבים אשר מתכננים את החתונה, חוטפים את הנסיכה פיץ' מממלכת הפטריות ולוקחים אותה אל ספינת האוויר, שם באוזר מתכנן להתחתן איתה. מריו מגיע להציל אותה אולם לרוע המזל באוזר סילק אותו באמצעות כובעו ומריו נפל אל ממלכת הכובעים, אשר הייתה יחסית הרוסה. כאשר מריו נעלם, באוזר דרך על כובעו של מריו והתחיל את החתונה כדי להינשא לפיץ'. באוזר קרע את הכובע לחתיכות והעיף אותן באמצעות המדחף. חתיכה מהכובע נמצא על ידי קאפי. מריו פגש את קאפי, אחד מתושבי ממלכת הכובעים, ולמד שבאוזר חטף גם את טיארה, אחותו הקטנה של קאפי. קאפי הצטרף אל מריו ולקח את צורתו של כובעו של מריו, ונתן לו כוח ללכוד יצורים וחפצים אחרים ולשלוט בהם. הם מטיילים בממלכה הקרובה על מנת לשפר את הספינה שלהם, האודיסי, ומתחילים לרדוף אחרי את באוזר המרושע. מריו וקאפי מטיילים בכל מיני ממלכות על מנת לאסוף כוחות ירח כדי למלא דלק לאודיסי ולהילחם בברודאלים, אשר גנבו חפצים ממספר ממלכות לחתונה של באוזר. בסופו של דבר, הם לוכדים את באוזר בממלכתו ומביסים את הברודאלים. אולם, באוזר ברח לחתונה על משטח הירח. מריו וקאפי עפו על האודיסי אל הירח על מנת להתעמת עם באוזר בקתדרלה. מריו ובאוזר נלחמו במערה התחתית. מריו ניצח בקרב והציל את פיץ' ואת טיארה, אולם המערה החלה לקרוס. מריו לכד את באוזר בכובעו וברח אל המשטח יחד עם פיץ' וטיארה. לאחר שפיץ' הודתה למריו על עזרתו, באוזר החל להביא לה פרחים, דבר אשר גרם למריו לעשות כמוהו. אולם פיץ' דחתה את שניהם. פיץ, קאפי וטיארה עלו על האודיסי. מריו ובאוזר היו עצובים לפני שפיץ' אמרה למריו שצריך לחזור הביתה. מריו הגיע אל הספינה בזמן, ואילו באוזר נשאר בירח. המשחק מכר 23 מיליון יחידות (נכון לינואר 2023) ונחשב לאחד המשחקים הנמכרים ביותר לנינטנדו סוויץ'. כמו כן, המשחק זכה לביקורות טובות וזכה במגוון פרסים, ביניהם משחק המשפחה של השנה בטקס פרסי הגיימינג לשנת 2017. אתר האינטרנט הרשמי של Super Mario Odyssey (ביפנית) אתר האינטרנט הרשמי של Super Mario Odyssey (באנגלית) Super Mario Odyssey, ברשת החברתית אקס (טוויטר) Super Mario Odyssey, סרטונים בערוץ היוטיוב "Super Mario Odyssey", במסד הנתונים הקולנועיים IMDb (באנגלית) ביקורת על המשחק באתר VGAMES
דב שובל

דב שוּבַל (י"ד/ט"ו באדר א' תרס"ח, 16 בפברואר 1908 – ב' בתשרי תשמ"ט, 13 בספטמבר 1988) היה עיתונאי ועורך ישראלי. דב בן זאב שובל נולד בפולין הרוסית, סיים את לימודיו בגימנסיה העברית בביאליסטוק והיה פעיל בעירו בתנועה הציונית הסוציאליסטית השומר הצעיר. בשנת 1929 עלה לארץ ישראל, היה ממייסדי קיבוץ עין החורש ופעיל בארגון "ההגנה". בשנת 1943 הצטרף לצוות המייסדים של ביטאונה של השומר הצעיר, "משמר" (לימים "על המשמר"), ובמשך עשרות שנים, עד פרישתו לגמלאות, היה סופר העיתון באזור חיפה (בין היתר סיקר את המאבק בבריטים בדרך לעצמאות). בשנת 1940 הופיע תרגומו לכרך הראשון של ספרו של הפוליטיקאי והפובליציסט הגרמני פרנץ מֶהרינג (אנ') על סיפור חייו של קרל מרקס (אנ'). בשני העשורים האחרונים לחייו ערך ספרי זיכרון לחללי מערכות ישראל וכן את ספרי היזכור לקהילות סרנאקי (1968) ושֶבּרֶשין (1984).. כמו כן חיבר שירים, שהופיעו בהוצאה עצמית לאחר מותו. מוכר תרגומו לשירו של ו' רומן "חבריה אנחנו" (הולחן על ידי משה ביק). שובל נפטר ב-1988, בגיל 80. נקבר בבית העלמין שדה יהושע (כפר סמיר) שבדרום חיפה. הותיר אישה, בן ושתי בנות, ונכדים. עתי"ם, דב שובל, מעריב, 15 בספטמבר 1988 (נקרולוג) דב שובל, דף שער בספרייה הלאומית דב שובל באתר חברה קדישא חיפה. וראו דב שובל, יוצאי ביאליסטוק מתכנסים, על המשמר, 23 בספטמבר 1956. פראנץ מהרינג, קארל מארכס, מרחביה: ספרית פועלים, 1940. (הכרך השני, בתרגומו של אברהם כהן, ראה אור ב-1941.) דב שובל (עורך), ספר יזכור לקהילת סארנאקי, חיפה: ארגון יוצאי סארנאקי בישראל, תשכ"ח. דב שובל (עורך), ספר זיכרון לקהלת שברשין, חיפה: ארגון יוצאי שברשין בישראל ובתפוצות, תשמ"ד 1984. דב שובל, שירים, חיפה: [חמו"ל], תש"נ 1989 (צילום מכתב יד). מילות השיר "חבריה אנחנו" והאזנה לו, באתר זמרשת. הקבר של דב שובל בבית העלמין שדה יהושע, באתר BillionGraves.